
SINTEZA 
avizelor la proiectul Regulamentului de organizare și funcționare a Comitetului consultativ în domeniul cooperării internaționale pentru dezvoltare și asistență umanitară, (număr unic 1006/MAE/2025)
	Participantul la avizare
	Nr. crt.
	Conținutul obiecției,
propunerii, recomandării, concluzii
	Argumentarea
autorului proiectului

	Avizare și consultare publică[footnoteRef:2] [2:  Anunț privind inițierea elaborării proiectului Hotărârii Guvernului pentru aprobarea Regulamentului de organizarea și funcționarea Comitetului consultativ în domeniul cooperării internaționale pentru dezvoltare și asistență umanitară (număr unic 1006/MAE/2025)] 


	Cancelaria de Stat

Nr. CS-1672-26-78-478 din 06 ianuarie 2025
	1. 
	Potrivit pct. 6 din Capitolul III „Componența și structura”, Comitetul consultativ este constituit din cinci membri cu drept de vot deliberativ, dintre care trei sunt reprezentanți ai Ministerului Afacerilor Externe, Ministerului Afacerilor Interne și Ministerului Finanțelor, iar alți doi membri, cu caracter rotativ, sunt desemnați din rândul altor autorități publice centrale, în funcție de prioritățile tematice sectoriale. 
În acest context, se consideră oportună includerea unui reprezentant al Cancelariei de Stat, cu rol de membru permanent, în calitate de autoritate responsabilă de coordonarea procesului de planificare a politicilor publice și de elaborare a documentelor de politici publice, în conformitate cu prioritățile Programului de guvernare și cu strategiile naționale de dezvoltare, precum și de monitorizarea implementării acestora de către autoritățile administrației publice centrale.
	Nu se acceptă urmare revizuirii proiectului.
Includerea Cancelariei de Stat în calitate de membru permanent nu se consideră necesară pentru obiectul de reglementare al prezentului Regulament. Deși Cancelaria de Stat are atribuții generale de coordonare a procesului de planificare a politicilor publice și de monitorizare a implementării documentelor de politici publice, Programul multianual strategic în domeniul cooperării internaționale pentru dezvoltare și asistență umanitară urmează a fi aprobat prin hotărâre de Guvern, iar coerența acestuia cu Programul de guvernare și strategiile naționale este asigurată prin mecanismele instituționale și procedurale ale procesului decizional guvernamental (avizare și aprobare). În plus, rolul Comitetului consultativ este unul sectorial și consultativ, orientat pe avizarea instrumentelor CIDAU elaborate de MAE. Totodată, versiunea actuală a proiectului va permite delegarea reprezentantului CdS în cadrul CC, dacă în proiectul Programului multianual strategic în domeniul CIDAU vor fi priorități tematice, care țin de competența instituției.

	
	2. 
	La pct. 12 este utilizată o referință incorectă la pct. 10, în condițiile în care stabilirea priorităților tematice este prevăzută la pct. 11. Prin urmare, se impune ajustarea trimiterii interne, pentru a asigura consecvența și acuratețea prevederilor normative.
	Se acceptă.
Proiectul a fost modificat corespunzător.

	Ministerul Finanțelor

Nr. 07/3-03-232/1893 din 31 decembrie 2025

	3. 
	Referitor la proiectul Regulamentului. 
În vederea asigurării unei terminologii coerente și uniformizate în cuprinsul anexei, se propune clarificarea și delimitarea expresă a noțiunilor de „membri rotativi” (pct. 6) și „membri supleanți” (pct. 44), prin utilizarea consecventă a unui singur termen sau prin definirea distinctă a fiecărei categorii, după caz.  
	Se acceptă parțial.
În redacția finală a proiectului „membrii rotativi” și „membrii supleanți” au fost excluși.

	
	4. 
	Din pct. 4, subpct. 4.4 se va exclude textul ,,în condițiile pragurilor valorice stabilite la Capitolul V”, întrucât capitolul menționat nu conține reglementări privind stabilirea unor praguri valorice. Totodată, instituirea unor asemenea praguri nu are un temei legal expres în actul normativ primar aplicabil, respectiv Legea nr. 149/2025 cu privire la cooperarea internațională pentru dezvoltare și asistență umanitară, fapt ce contravine principiului legalității și ierarhiei actelor normative, potrivit căruia normele subordonate nu pot introduce reguli sau condiții care nu sunt prevăzute de lege. 
	Se acceptă.
Sintagma a fost exclusă.

	
	5. 
	Pct. 12, urmează a fi revizuit, deoarece la pct. 10 nu se identifică cele menționate în normă. 
	Se acceptă.
Proiectul a fost modificat corespunzător.

	
	6. 
	La pct. 42, se propune excluderea textului ,,indiferent de valoare”, ca fiind inutil. Având în vedere că, potrivit noțiunii din cadrul normativ, planul de acțiuni ,,stabilește obiectivele anuale de cooperare internațională pentru dezvoltare şi asistență umanitară ale Republicii Moldova pentru anul bugetar respectiv”, se va completa cu textul ,,în limita alocațiilor aprobate în buget pentru acest scop”. 
	Se acceptă parțial.
Textul ,,indiferent de valoare” a fost exclus. Totodată, se consideră inoportună includerea textului ,,în limita alocațiilor aprobate în buget pentru acest scop” în Regulamentul de organizare și funcționare a Comitetului consultativ în domeniul cooperării internaționale pentru dezvoltare și asistență umanitară.

	
	7. 
	Conținutul pct. 44 se va expune în redacție nouă, cu următorul cuprins: ,,44. Activitatea tuturor membrilor Comitetului consultativ nu este remunerată”.  
Sintagma „cu titlu gratuit” poate genera interpretări potrivit cărora ar fi permise anumite beneficii indirecte. Menționarea expresă a neremunerării exclude astfel de ambiguități. 
	Se acceptă parțial.
Proiectul a fost modificat corespunzător.

	
	8. 
	Denumirea Capitolului VI, se propune în următoarea redacție: ,,Soluționarea conflictelor de interese”. 
	Nu se acceptă.
Denumirea capitolului reflectă clar conținutul prevederilor acestuia.

	
	9. 
	Suplimentar capitolul se va completa, cu următorul cuprins: ,,Conflictul de interese poate fi sesizat de orice persoană. Sesizarea se depune pe adresa secretariatului tehnic şi se examinează de către președinte sau, în cazul în care este vizat președintele, de către vicepreședinte. 
Constatarea că membrul Consiliului consultativ a soluționat o cerere/un demers, a luat o decizie sau a participat la luarea unei decizii cu încălcarea prevederilor privind conflictul de interese constituie temei pentru atragerea la răspundere, în conformitate cu cadrul normativ.”. 
	Nu se acceptă.
Regulamentul conține deja reguli suficiente pentru gestionarea conflictelor de interese în ședință (declarare, recuzare, consemnare). Extinderea cu proceduri de sesizare și examinare ar fi disproporționată pentru natura consultativă a Comitetului și ar genera sarcini administrative și incertitudini procedurale. Respectarea regimului juridic aplicabil este asigurată prin cadrul normativ general.

	
	10. 
	Referitor la Nota de fundamentare.  
La pct. 4.2 privind impactul financiar și argumentarea costurilor estimative, autorul doar stipulează că proiectul nu implică cheltuieli bugetare suplimentare. Însă, pct.21 al proiectului Regulamentului prevede că cheltuielile necesare activității Secretariatului se asigură din bugetul Ministerului Afacerilor Externe, respectiv, urmează a fi estimate cheltuielile date și indicat subprogramul bugetar la care aceste costuri sunt planificate în bugetul MAE pentru anul 2026. Reieșind din cele menționate, proiectul vizat urmează a fi revizuit prin prisma celor relatate. 
	Se acceptă.
Nota de fundamentare a fost ajustată.
Proiectul a fost completat după cum urmează: „Cheltuielile necesare activității Secretariatului se asigură din bugetul MAE, în limita alocațiilor aprobate.”

	Ministerul Afacerilor Interne - Inspectoratul General pentru Situații de Urgență 

Nr. 19/2 – 2605 din 26 decembrie 2025
	11. 
	Constată că proiectul de hotărâre prezentat este conform cadrului normativ aplicabil și, respectiv, nu înaintează obiecții, completări sau propuneri de modificare.
	Se acceptă.

	Ministerul Afacerilor Interne - Agenția Rezerve Materiale

Nr. 47/03-897 din 31 decembrie 2025
	12. 
	In limita competentelor funcționale, exprima lipsa obiecțiilor si propunerilor.
	Se acceptă.

	Ministerul Infrastructurii și Dezvoltării Regionale

Nr. 07-6800 din 23 decembrie 2025

	13. 
	La proiectul Regulamentului: 
La subpct. 4.4 se face trimitere la „condițiile pragurilor valorice stabilite la Capitolul V”, însă Capitolul V nu reglementează și nu stabilește careva praguri valorice. În lipsa unor asemenea dispoziții în cuprinsul Regulamentului, trimiterea respectivă este neclară, iar în vederea asigurării predictibilității normei juridice, se propune excluderea din textul subpct. 4.4 a sintagmei „pragurilor valorice”.
	Se acceptă.
Proiectul a fost modificat corespunzător.

	
	14. 
	La pct. 12 se face o trimitere eronată la pct. 10, deși identificarea priorităților tematice este prevăzută la pct. 11. În acest context, se propune corectarea trimiterii interne, în scopul asigurării coerenței și corectitudinii textului normativ.
	Se acceptă.
Proiectul a fost modificat corespunzător.

	
	15. 
	La pct. 22 privind atribuțiile Secretariatului tehnic, fie în Secțiunea a 3-a „Documentarea ședințelor”, se propune completarea cu prevederi care să reglementeze publicarea informațiilor de interes public pe site-ul web oficial al autorității coordonatoare, precum și examinarea oportunității instituirii unei obligații a Secretariatului tehnic de a prezenta anual un raport privind activitatea Comitetului către autoritatea coordonatoare sau către Guvern.
	Nu se acceptă.
Publicarea informațiilor/actelor Comitetului nu este necesară și contravine logicii proiectului privind caracterul intern al documentării ședințelor și obligația de confidențialitate. Instituirea unui raport anual separat este redundantă, întrucât raportarea pe realizarea Planului anual este deja asigurată de autoritatea coordonatoare și ar genera sarcini administrative suplimentare fără valoare adăugată.

	Ministerul Mediului

Nr.13-05/3557 din 29 decembrie 2025 

	16. 
	În limita competențelor funcționale, comunică susținerea proiectului 
indicat supra, fără obiecții și propuneri.
	Se acceptă.

	Ministerul Sănătății
Nr. 10/4167 din 29 decembrie 2025
	17. 
	In limita competențelor funcționale, comunică susținerea de principiu a acestuia, cu următoarele obiecții și propuneri:
1. La Regulamentul de organizare și funcționare a Comitetului consultativ 
1.1. La Capitolul II, pct. 4 Regulamentul nu prevede explicit corelarea avizelor Comitetului cu politicile și strategiile sectoriale de sănătate, ceea ce poate conduce la proiecte nealiniate cu obiectivele naționale în sănătate.
Se propune completarea cu un nou subpunct (numerotarea trebuie continuată logic), cu următorul cuprins: „4.7. asigură, în exercitarea atribuțiilor sale, corelarea priorităților de cooperare internațională pentru dezvoltare și asistență umanitară cu politicile și strategiile sectoriale naționale, inclusiv cu strategiile și programele din domeniul sănătății publice, în situațiile în care intervențiile propuse au impact asupra sănătății populației.”
	Nu se acceptă.
Regulamentul instituie un mecanism de coordonare pentru instrumentele de planificare ale politicii de CIDAU cu orientare externă (beneficiari externi) și nu substituie mecanismele de coordonare a politicilor sectoriale interne; implicarea autorităților sectoriale are loc în funcție de prioritățile tematice stabilite în Programul multianual strategic/Planul anual. Coerența cu politicile sectoriale se asigură prin componența interinstituțională și mecanismele de consultare/avizare. Introducerea unei obligații generale de „corelare” ar fi declarativă și ar genera incertitudine aplicativă fără valoare adăugată proporțională.

	
	18. 
	1.2. La Capitolul III: 
La pct. 6 - domeniul sănătății publice și al asistenței medicale nu este reprezentat în rândul membrilor permanenți ai Comitetului consultativ, ceea ce poate afecta continuitatea și coerența poziției sectoriale, mai ales în situații de urgență sanitară sau proiecte multianuale.
	Nu se acceptă.
Regulamentul asigură expertiza sectorială prin mecanismul membrilor rotativi, desemnați în funcție de prioritățile tematice, iar mandatul acestora este valabil pe durata Programului multianual strategic relevant, asigurând continuitate. Extinderea listei membrilor permanenți ar rigidiza și supra-dimensiona Comitetul.

	
	19. 
	Se propune fie includerea Ministerului Sănătății în categoria membrilor permanenți prevăzută la pct. 6.2;
fie completarea pct. 6.3 cu o normă expresă privind desemnarea Ministerului Sănătății ca membru rotativ, de regulă, pe întreaga durată a Programului multianual strategic, în situațiile în care acesta include componente ce vizează sănătatea publică sau asistența umanitară medicală, după cum urmează: „În situațiile în care Programul multianual strategic include componente ce vizează sănătatea publică sau asistența umanitară medicală, unul dintre membrii rotativi va fi, de regulă, reprezentantul Ministerului Sănătății, desemnat pentru întreaga durată a Programului respectiv.
	Nu se acceptă.
Mecanismul membrilor de resort acoperă deja reprezentarea sectorială în funcție de prioritățile tematice, iar mandatul se acordă pe durata Programului multianual relevant. Instituirea unei reguli exprese/rezervări pentru un sector ar rigidiza componența, ar crea precedent pentru alte domenii și ar reduce flexibilitatea Comitetului.

	
	20. 
	La pct. 11–12 Ministerul Sănătății este implicat doar ulterior identificării preliminare a priorităților tematice, ceea ce limitează posibilitatea alinierii acestora cu politicile sectoriale de sănătate. Se propune completarea Capitolului III cu un punct nou (pct. 11¹), cu următorul cuprins: „111 . În procesul de identificare a priorităților tematice preliminare, Ministerul Sănătății va fi consultat în mod expres în etapa inițială, în situațiile în care domeniile propuse vizează sănătatea publică sau asistența umanitară medicală, pentru a asigura corelarea intervențiilor cu politicile și strategiile sectoriale de sănătate.”
	Nu se acceptă.
Propunerea introduce o consultare sectorială obligatorie în etapa inițială, contrar fluxului prevăzut (MAE identifică priorități, apoi notifică APC relevante pentru desemnarea membrilor). Ar crea precedent pentru alte sectoare, ar rigidiza procedura și este dificil de aplicat (criteriul „vizează sănătatea” este larg). Implicarea MS se asigură prin mecanismul existent când domeniul devine prioritar.

	
	21. 
	La pct. 22 nu sunt prevăzute atribuții specifice privind protecția informațiilor sensibile din domeniul sănătății. Se propune completarea cu un subpunct nou (22.10.), cu următorul cuprins: „22.10. aplică măsuri speciale de protecție a informațiilor sensibile din domeniul sănătății, inclusiv date epidemiologice și informații privind capacitatea sistemului de sănătate, în conformitate cu legislația națională privind protecția datelor cu caracter personal și securitatea informațiilor clasificate.”
	Nu se acceptă.
Protecția informațiilor este deja acoperită prin obligația Secretariatului tehnic de a respecta regimul informațiilor clasificate și prin aplicarea legislației privind datele cu caracter personal. Introducerea unui subpunct sectorial („măsuri speciale” pentru sănătate) este redundantă, vagă și creează precedent pentru alte domenii sensibile.

	
	22. 
	1.3. La Capitolul V, pct. 42–43 - Regulamentul permite modificarea Planului anual fără avizul Comitetului consultativ în situații de criză sau urgență, fără a reglementa consultarea obligatorie a Ministerului Sănătății în cazuri cu impact asupra sănătății publice.
Se propune completarea pct. 42 cu o teză finală, cu următorul cuprins: „În situațiile de criză sau urgență umanitară cu impact asupra sănătății publice, modificarea Planului anual se realizează numai după consultarea prealabilă a Ministerului Sănătății, anterior adoptării deciziei operative.”
	Nu se acceptă.
Totodată, pct. 42 nu se regăsește în redacția finală.

	
	23. 
	2. La Nota de fundamentare 
2.1. Se propune completarea Notei de fundamentare cu evidențierea explicită a rolului sectorului sănătății în cooperarea internațională pentru dezvoltare și asistență umanitară: Rolul sectorului sănătății, inclusiv:
- cooperarea internațională în domeniul sănătății publice;
- pregătirea și răspunsul la crize sanitare;
- contribuția sectorului sănătății la realizarea Obiectivelor de Dezvoltare Durabilă
	Nu se acceptă.
Nota de fundamentare vizează justificarea soluției instituționale (Comitet consultativ interinstituțional sub coordonarea MAE) și descrie impactul la nivel transversal, fără sectorizare. Introducerea unei evidențieri explicite a unui sector ar crea precedent și ar distorsiona caracterul general al documentului.

	
	24. 
	2.2. Impactul social – analiza sectorială realizată de Ministerul Sănătății arată următoarele efecte asupra sistemului de sănătate și populației: Disponibilitatea și accesibilitatea serviciilor medicale - proiectele de cooperare internațională contribuie la creșterea accesului la servicii medicale esențiale, cu accent pe zonele vulnerabile sau afectate de crize umanitare; 
Capacitatea de răspuns la urgențe de sănătate publică - intervențiile prevăzute întăresc mecanismele de prevenire, alertă și răspuns la crize sanitare, integrarea resurselor și expertizei Ministerului Sănătății fiind esențială; 
Consolidarea infrastructurii și a resurselor sistemului de sănătate - proiectele sprijină dezvoltarea infrastructurii sanitare, instruirea personalului și dotarea laboratoarelor, contribuind la reziliența sistemului pe termen lung.
	Nu se acceptă.
Textul propus descrie impactul potențial al unor proiecte sectoriale de sănătate, nu impactul actului normativ (mecanism de organizare/funcționare). În plus, introduce o perspectivă preponderent internă și sectorizează Nota de fundamentare, deși domeniile de intervenție sunt determinate de prioritățile tematice ale Programului/Planului.

	
	25. 
	2.3. În vederea clarificării rolului Ministerului Sănătății în implementare, se propune menționarea expresă a Ministerului Sănătății în rândul autorităților publice centrale relevante pentru implementarea Regulamentului, în funcție de prioritățile tematice stabilite în Programul multianual strategic.
	Nu se acceptă.
Regulamentul instituie un mecanism intersectorial, iar autoritățile publice centrale relevante se determină în funcție de prioritățile tematice stabilite în Programul multianual/Planul anual, prin mecanismele deja prevăzute. Menționarea expresă a unui minister ar crea tratament preferențial și precedent pentru alte domenii, fără valoare adăugată normativă.

	Ministerul Culturii
Nr. 05/1-09/3531 din 22 decembrie 2025
	26. 
	În limita competențelor funcționale, comunică lipsa de obiecții și propuneri.
	Se acceptă.

	Ministerul Educației și Cercetării
Nr. 01/8030/25 din 29.12.2025

	27. 
	În limita competențelor funcționale, comunică despre susținerea proiectului, cu următoarele mențiuni. 
Având în vedere prevederile art. 12 din Legea nr. 149/2025 cu privire la cooperarea internațională pentru dezvoltare și asistență umanitară, potrivit cărora acordarea burselor de studii și de cercetare constituie una dintre formele de utilizare a mijloacelor financiare destinate cooperării internaționale pentru dezvoltare, se consideră oportună includerea reprezentantului Ministerului Educației și Cercetării în componența Comitetului consultativ, în calitate de membru permanent, în vederea asigurării unei abordări coerente și integrate a politicilor din domeniu. 
	Nu se acceptă.
Includerea reprezentantului Ministerului Educației și Cercetării în calitate de membru permanent nu se justifică exclusiv prin faptul că art. 12 din Legea nr. 149/2025 enumeră bursele de studii și de cercetare drept o formă de utilizare a mijloacelor destinate cooperării internaționale pentru dezvoltare. În contextul Legii nr. 149/2025, bursele vizate reprezintă un instrument de implementare al politicii CIDAU, finanțat și gestionat în cadrul mecanismului coordonat de Ministerul Afacerilor Externe, din mijloacele planificate pentru acest scop, și nu se referă la bursele acordate de MEC în cadrul politicilor educaționale interne sau al programelor sectoriale proprii. Prin urmare, participarea MEC ca membru permanent ar genera o suprapunere instituțională și ar putea crea confuzie între instrumentele CIDAU gestionate de MAE și programele naționale de burse gestionate de MEC. În același timp, pentru a asigura expertiza de specialitate atunci când Programul multianual strategic sau Planul anual includ componente relevante (burse, proiecte educaționale, cercetare), MEC poate fi implicat în mod adecvat prin mecanismul membrilor de resort sau în calitate de invitat, fără drept de vot, în funcție de prioritățile tematice stabilite pentru perioada respectivă.

	
	28. 
	Totodată, se recomandă corelarea pct. 6 subpct. 61 din proiectul Regulamentului cu prevederile notei de fundamentare, care stipulează că funcția de președinte al Comitetului consultativ este exercitată de Secretarul de stat al Ministerului Afacerilor Externe, desemnat prin ordin al ministrului afacerilor externe.
	Nu se acceptă.
Nivelul membrilor titulari este detaliat în pct. 6 din proiectul Regulamentului.

	Ministerul Muncii și Protecției Sociale

Nr. 18/6072 din 23 decembrie 2025
	29. 
	În limita competențelor funcționale, comunică susținerea proiectului 
indicat supra, fără obiecții și propuneri.
	Se acceptă.

	Ministerul Agriculturii și Industriei Alimentare

Nr. 2026PHG din 05 ianuarie 2025
	30. 
	În limita competențelor funcționale, comunică lipsa de obiecții și propuneri.
	Se acceptă.

	Ministerul Dezvoltării Economice și Digitalizării

Nr.03-14 din 02 ianuarie 2026 

	31. 
	În limita competențelor funcționale, comunică lipsa obiecțiilor și propunerilor.
	Se acceptă.

	Centrul Național pentru Protecția Datelor cu Caracter Personal

Nr. 04-01/6094/ 4498 din 30 decembrie 2025

	32. 
	În limita competențelor funcționale, comunică lipsa obiecțiilor și propunerilor.
	Se acceptă.

	Ministerul Apărării

Nr.  11/499 din 17 decembrie 2025
	33. 
	În limita competențelor funcționale, comunică lipsa obiecțiilor și propunerilor.
	Se acceptă.

	Ministerul Energiei 

Nr. 09-3222 din 22 decembrie 2025 
	34. 
	În limita competențelor funcționale, comunicăm următoarele propuneri și obiecții.
Potrivit pct. 6 din Capitolul III Componența și structura, Comitetul consultativ este constituit din 5 membri cu drept de vot deliberativ, dintre care trei sunt reprezentanții Ministerului Afacerilor Externe, Ministerului Afacerilor Interne și Ministerului Finanțelor, iar doi membri rotativi sunt reprezentanți ai altor autorități publice centrale, desemnați în funcție de prioritățile tematice sectoriale.  
În acest context, rugăm clarificarea modului de stabilire a priorităților tematice sectoriale, precum și a criteriilor de desemnare a membrilor rotativi, inclusiv în ceea ce privește posibilitatea participării Ministerului Energiei în calitate de membru cu drept de vot deliberativ. 
	Se acceptă.
În elaborarea proiectului Programului multianual strategic, MAE identifică prioritățile tematice preliminare, după care notifică autoritățile publice centrale relevante pentru desemnarea membrilor rotativi. Desemnarea se comunică în 5 zile lucrătoare, iar mandatul este valabil pe durata Programului relevant. Ministerul Energiei poate fi desemnat membru rotativ cu drept de vot deliberativ atunci când prioritățile tematice includ domenii ce țin de competența sa. Suplimentar, poate participa ca invitat fără drept de vot.

	
	35. 
	În virtutea pct. 5 din Capitolul II Atribuțiile Comitetului, „Membrii Comitetului consultativ pot prezenta Președintelui propuneri cu privire la elaborarea sau actualizarea Planului anual, suportate din bugetul propriu al instituțiilor pe care le reprezintă̆. Aceste propuneri sunt discutate în cadrul ședințelor Comitetului consultativ.”, totodată conform punctului 39 din Secțiunea a III-a Documentarea ședințelor, “Termenele și sarcinile stabilite în procesul verbal devin obligatorii pentru instituțiile participante, fără̆ a fi necesară o corespondență suplimentară.“.  
În acest context, rugăm clarificarea mecanismului de planificare și alocare a resurselor bugetare aferente activităților Planului anual de cooperare internațională pentru dezvoltare și asistență umanitară, inclusiv sub aspectul posibilității ajustării acestora pe parcursul exercițiului bugetar prin rectificarea bugetului de stat sau prin realocarea/alocarea imediată a mijloacelor bugetare gestionate de instituțiile participante la Comitetului consultativ.
	Se acceptă. 
Membrii Comitetului consultativ pot înainta propuneri pentru elaborarea/actualizarea Planului anual doar pentru acțiuni a căror finanțare este asumată din bugetul propriu al instituțiilor pe care le reprezintă, fără a genera obligații de finanțare pentru alte autorități sau din alte surse. 
Norma menționată la pct. 39 a fost exclusă.
Planificarea și alocarea resurselor aferente activităților din Planul anual se realizează exclusiv în limitele mijloacelor proiectate în Cadrul Bugetar pe Termen Mediu și aprobate prin Legea anuală a bugetului de stat, cu respectarea cadrului bugetar aplicabil. Comitetul consultativ nu are competențe de ajustare a mijloacelor pe parcursul exercițiului bugetar; eventualele ajustări pot interveni doar în condițiile procedurilor bugetare: pentru mijloacele gestionate de MAE – prin realocări în interiorul cuantumului aprobat la bugetul MAE, iar pentru celelalte instituții – prin ajustări în bugetele proprii, în limitele și procedurile aplicabile fiecăreia.

	
	36. 
	Totodată, având în vedere că, la momentul aprobării Planului anual, instituțiile participante pot să nu dispună de surse bugetare expres prevăzute pentru aceste activități, considerăm necesară o clarificare privind modalitatea de corelare a Planului anual cu procesul de planificare bugetară, inclusiv dacă Planul urmează a fi consultat sau ajustat anterior aprobării bugetului de stat.
	Se acceptă.
Planul anual de acțiuni se elaborează de MAE, se avizează în cadrul Comitetului consultativ și se aprobă prin ordinul ministrului după adoptarea Legii bugetului de stat pentru exercițiul financiar aferent, astfel încât activitățile incluse să fie corelate cu alocațiile bugetare aprobate și cu limitele stabilite prin CBTM. În consecință, Planul anual are caracter de instrument de implementare a resurselor aprobate, iar includerea/ajustarea acțiunilor se realizează în funcție de disponibilitățile bugetare confirmate, fără instituirea unor obligații financiare ex ante pentru instituțiile participante.

	
	37. 
	Suplimentar, la pct. 3.2. “Opțiunile alternative analizate și motivele pentru care acestea nu au fost luate în considerare” din Nota de Fundamentare la proiectul Regulamentului de organizare și funcționare a Comitetului consultativ în domeniul cooperării internaționale pentru dezvoltare și asistență umanitară, se constată că enunțul „Adaptarea acestor bune practici la contextul Republicii Moldova permite combinarea stabilității administrative cu dinamismul și deschiderea participativă” se regăsește repetitiv. Prin urmare, acesta va fi eliminat din textul notei de fundamentare, în scopul asigurării unei coerențe adecvate documentului.
	Se acceptă.
Nota de fundamentare a fost modificată corespunzător.

	Ministerul Afacerilor Interne

Nr. 48/ 4651 din 31 decembrie 2025
	38. 
	Pentru proiectul hotărârii de Guvern: 
1. La temeiul legal al proiectului hotărârii Guvernului se recomandă substituirea textului „art. 20” cu textul „art. 7 alin. (3)”, deoarece în clauza de emitere se va indica doar temeiul juridic concret pentru emiterea prezentului act normativ, referințele la alte norme ale actelor normative care nu constituie temei juridic de adoptare a actului normativ elaborat (nu constituie temei juridic pentru obiectul de reglementare al proiectului), nu se vor indica în clauza de adoptare. De exemplu, referințele la dispozițiile finale ale unui act normativ, prin care o autoritate publică se obligă să amendeze actele sale în conformitate cu noile reglementări, sau dispoziții care se referă la competența generală a autorității publice de a adopta acte normative în domeniul său de competență, nu constituie temei juridic de emitere.
	Se acceptă.
Proiectul a fost modificat corespunzător.

	
	39. 
	2. Modificarea art. 1, prin excluderea sintagmei ,,(se anexează)”, și completarea cu sintagma „[...], care se anexează.”.
	Nu se acceptă.
Versiunea actuală nu contravine prevederilor Legii 100/2017.

	
	40. 
	3. Corectarea prenumelui Ministrului Afacerilor Interne, după cum urmează: Daniella Misail-Nichitin.
	Se acceptă.
Proiectul a fost modificat corespunzător.

	
	41. 
	La proiectul Regulamentului: 
1. La pct.1 din proiectul Regulamentului, formularea propusă „Legii nr. 149/2025 cu privire la cooperarea internațională pentru dezvoltare și asistență umanitară (în continuare – Legea)” nu respectă cerințele de redactare prevăzute de art. 42 alin. (5) și art. 55 alin. (5) din Legea nr. 100/2017. Conform acestor dispoziții, actele normative se indică prin numărul de ordine și anul adoptării, despărțite de o bară „/”, exemplul consacrat fiind „Legea nr. 100/2017”. Introducerea unei abrevieri generice („Legea”) nu constituie element de identificare și nu este conformă regulilor de tehnică legislativă. Prin urmare, referința corectă este „Legea nr. 149/2025 cu privire la cooperarea internațională pentru dezvoltare și asistență umanitară” la prima mențiune, iar ulterior se va utiliza simplu „Legea nr. 149/2025”, fără alte abrevieri.
	Se acceptă.
Proiectul a fost modificat corespunzător.

	
	42. 
	2. Pct.2 prevede că Comitetul consultativ funcționează sub coordonarea Ministerului Afacerilor Externe, însă la art. 7 alin. (1) din Legea nr. 149/2025 cu privire la cooperarea internațională pentru dezvoltare și asistență umanitară, este prevăzut că, Comitetul consultativ funcționează în coordonarea Ministerului Afacerilor Externe. Prin urmare, texul Hotărârii Guvernului urmează a fi adaptat conform Legii nr.149/2025.
	Se acceptă.
Proiectul a fost modificat corespunzător.

	
	43. 
	3. La pct. 3 cuvântul ,,unitatea” se va substitui cu cuvântul ,,coerența”, iar după cuvintele ,,de cooperare” se va completa cu cuvântul ,,internațională”, în conformitate cu art. 7 alin. (1) din Legea nr. 149/2025 cu privire la cooperarea internațională pentru dezvoltare și asistență umanitară.
	Se acceptă.
Proiectul a fost modificat corespunzător.

	
	44. 
	4. În tot textul proiectului se va ține cont de faptul că denumirea Comitetului a fost abreviată la pct. 1 din proiect în ,,Comitetul consultativ”.
	Se acceptă.
Proiectul a fost modificat corespunzător.

	
	45. 
	5. Reformularea subpunctelor 4.1-4.6 ale pct. 4 din Capitolul II, în vederea utilizării verbelor la indicativ prezent (identifică, emite, etc.), pentru asigurarea clarității, coerenței și uniformității stilului normativ.
	Se acceptă.
Proiectul a fost modificat corespunzător.

	
	46. 
	6. La pct. 4.4, referința la Capitolul V este neclară și inconsecventă din punct de vedere sistematic, contravenind principiului clarității și accesibilității normei juridice, cu potențial de generare a ambiguităților în aplicare.
	Se acceptă.
Proiectul a fost modificat corespunzător.

	
	47. 
	7. La pct. 7 se recomandă specificarea nivelului funcției președintelui Comitetului, similar cum este prevăzut la pct. 8 pentru membrii permanenți. Or, în nota de fundamentare este prevăzut că președinția Comitetului este exercitată de secretarul de stat al MAE.
	Se acceptă.
Proiectul a fost modificat corespunzător.

	
	48. 
	8. La pct. 8 urmează a fi revizuit termenul ,,instituțiilor permanente” în situația în care nu se regăsește în proiect o astfel de noțiune.
	Se acceptă.
Proiectul a fost modificat corespunzător.

	
	49. 
	9. La pct. 9, după cuvintele ,,pentru dezvoltare” se va completa cu cuvintele ,,și asistență umanitară” în conformitate cu terminologia utilizată în proiect și în Legea nr. 149/2025.
	Se acceptă.
Proiectul a fost modificat corespunzător.

	
	50. 
	10. La pct. 12 se va revedea trimiterea la pct. 10, întrucât acesta nu reglementează domeniile identificate.
	Se acceptă.
Proiectul a fost modificat corespunzător.

	
	51. 
	11. Înlocuirea, la pct. 28 din Secțiunea a II-a Desfășurarea ședințelor, a termenului „primirea” cu termenul „recepționarea”.
	Nu se acceptă.
Termenul „primirea” este suficient de clar și uzual în context administrativ; înlocuirea cu „recepționarea” este o modificare stilistică fără impact asupra clarității sau aplicabilității normei.

	
	52. 
	12. La pct. 32 expresia ,,cel puțin jumătate plus unu” nu este recomandată, întrucât nu este consacrată în tehnica legislativă, implică un calcul matematic și poate genera interpretări diferite, fiind preferabilă utilizarea formulării clare ,,majoritatea membrilor cu drept de vot”.
	Se acceptă.
Proiectul a fost modificat corespunzător.

	
	53. 
	13. La pct. 38 după cuvintele ,,tuturor membrilor” se va completa cu cuvintele ,,prezenți la ședință”.
	Se acceptă.
Proiectul a fost modificat corespunzător.

	
	54. 
	14. Completarea pct. 38 din Secțiunea a III-a Documentarea ședințelor, cu sintagma „[…] mijloace electronice de comunicare”.
	Se acceptă.
Proiectul a fost modificat corespunzător.

	
	55. 
	15. La pct. 42 și pct. 43, prerogativa de modificare a Planului anual prin ordinul ministrului afacerilor externe, fără avizul prealabil al Comitetului consultativ, se va revedea suplimentar prin prisma art. 9 alin. (3) din Legea nr. 149/2025, potrivit căruia Planul se supune avizării Comitetului consultativ și se aprobă prin ordin al ministrului afacerilor externe. Respectiv, toate modificările la Plan sunt parte componentă a acestuia și necesită procedurile de avizare și aprobare prevăzute de legislație.
	Se acceptă.
Proiectul a fost modificat corespunzător.

	
	56. 
	16. Pentru respectarea prevederilor art. 46 alin. (3) din Legea nr. 100/2017, care menționează că, expunerea dispozițiilor de conținut este sistematizată într-o succesiune logică, dispozițiile de drept material precedându-le pe cele de ordin procedural. Succesiunea logică se bazează pe o analiză juridică temeinică, pe stabilirea naturii instituțiilor și a relațiilor dintre acestea, se recomandă ca în proiectul Regulamentului și fie indicate mai întâi Componența și Structura comitetului, urmate de atribuțiile acestuia.
	Nu se acceptă. 
Structura proiectului respectă cerința de succesiune logică; atribuțiile Comitetului reprezintă norme de conținut (nu exclusiv procedurale) și sunt corelate direct cu scopul, fiind oportună prezentarea lor înaintea detaliilor de componență și procedură. Reordonarea capitolelor nu este impusă de Legea nr. 100/2017 și nu aduce un plus de claritate în configurația actuală.

	
	57. 
	17. Se va atrage atenția asupra necesității respectării exigențelor statuate în Legea nr. 100/2017, în sensul corectării greșelilor gramaticale, de ortografie și de punctuație admise în conținutul proiectului și excluderii erorilor de ordin tehnico-normativ.
	Se acceptă.
Proiectul a fost modificat corespunzător.

	
	58. 
	18. Potrivit art. 56 alin. (1) din Legea nr. 100/2017 cu privire la actele normative, actele normative intră în vigoare peste o lună de la data publicării în Monitorul Oficial al Republicii Moldova sau la data indicată în textul actului normativ, care nu poate fi anterioară datei publicării. Respectiv, pct. 4 din proiectul de hotărâre a Guvernului specifică că, prezenta hotărâre intră în vigoare la data de 1 iulie 2026. În acest sens, comunicăm că, în proiectul notei de fundamentare lipsește justificarea termenului de intrare în vigoare a proiectului de act normativ, contrar art. 56 alin. (3) din Legea nr. 100/2017 care statuează că, intrarea în vigoare a actelor normative poate fi stabilită pentru o altă dată doar în cazul în care se urmărește protecția drepturilor și libertăților fundamentale ale omului, realizarea angajamentelor internaționale ale Republicii Moldova, conformarea cadrului normativ hotărârilor Curții Constituționale, eliminarea unor lacune din legislație sau contradicții între actele normative ori dacă există alte circumstanțe obiective.
	Se acceptă.
Nota de fundamentare a fost completată corespunzător.

	
	59. 
	19. Totodată, se recomandă utilizarea abrevierilor numai după explicarea acestora în text, la prima folosire, în conformitate cu art. 54 alin. (1) lit. i) din Legea nr. 100/2017 (ex. MAE).
	Se acceptă.
Proiectul a fost modificat corespunzător.

	
	60. 
	20. La definitivarea proiectului Regulamentului este esențial ca termenii fundamentali să fie clar definiți pentru a evita interpretări eronate și dificultăți în aplicare („membru rotativ”, „mandat”, „aviz consultativ”, „conflict de interese”, etc.). Lipsa clarității acestor noțiuni și explicării lor clare poate duce la interpretări eronate ale mecanismelor procedurale.
	Se acceptă parțial.
Definiții pentru categoriile de membri (titular, supleant și rotativ) au fost excluse. 
Nu se consideră oportună definirea exhaustivă a noțiunilor generale, acestea fiind consacrate în cadrul normativ general.

	
	61. 
	21. În proiectul Regulamentului nu sunt stabilite criteriile de corespundere ale membrilor comitetului, nu este clar cine îi desemnează, care sunt atribuțiile, drepturile și limitele de implicare în activitate. În acest sens, se recomandă completarea proiectului prin includerea criteriilor și a modului de desemnare, a drepturilor și obligațiilor acestora pentru a asigura claritate și predictibilitate în aplicarea normei.
	Nu se acceptă.
Proiectul stabilește deja componența, modul de desemnare și durata mandatului membrilor (inclusiv procedura de desemnare a membrilor de resort), regulile de funcționare (cvorum/consens) și obligațiile de conduită/conflict de interese. O completare exhaustivă cu criterii și drepturi/obligații ar conduce la supra-reglementare.

	
	62. 
	22. De asemenea, denumirea actului „Proces-verbal” urmează a fi utilizată într-un format unic și unitar pe întreg cuprinsul Regulamentului, în conformitate cu exigențele de tehnică legislativă.
	Se acceptă.
Proiectul a fost modificat corespunzător.

	Consultare publică

	Institutul pentru Politici și Reforme Europene

Ședința din
23 decembrie 2025
(procesul verbal se anexează)
	63. 
	Dl Iulian Groza, Director executiv, a recunoscut nivelul avansat al proiectului și a venit cu următoarele sugestii:
A apreciat argumentarea temeinică a Notei de fundamentare la proiectul Regulamentului, care prevede toate elementele necesare funcționării Comitetului consultativ în domeniul cooperării internaționale pentru dezvoltare.
A menționat că este relevant faptul că se analizează și practicile alor state europene în materie de organizare a cooperării internaționale pentru dezvoltare și asistență umanitară.
	Se acceptă.

	
	64. 
	A recomandat includerea Cancelariei de Stat în componența de bază a Comitetului consultativ, pentru a asigura coordonarea la nivel guvernamental și validarea instituțională a activității Comitetului, inclusiv în procesele de planificare strategică și implementare a Obiectivelor de Dezvoltare Durabilă.
	Nu se acceptă.
A se vedea pct. 1 din Tabel.

	
	65. 
	A sugerat ca Ministerul Afacerilor Externe să încheie Memoranduri de Înțelegere cu agențiile de dezvoltare ale statelor membre, în vederea facilitării schimbului de expertiză în domeniu.
	Se acceptă.
Documentele respective vor fi încheiate la momentul oportun.

	Obiecții și propuneri menținute

	Ministerul Afacerilor Interne

Nr. 48/ 553 din 12 februarie 2026
	66. 
	Se constată că, în sinteză, este menționat faptul că propunerile MAI au fost acceptate și că proiectul a fost modificat corespunzător. Totuși, în urma examinării versiunii transmise (DI/3/041-1073 privind expertizarea proiectului Hotărârii Guvernului pentru aprobarea Regulamentului de organizare și funcționare a Comitetului consultativ în domeniul cooperării internaționale pentru dezvoltare și asistență umanitară (număr unic 1006/MAE/2025), se observă că proiectul nu a fost ajustat în conformitate cu obiecțiile formulate. Cu titlu de exemplu, nu au fost operate modificări la pct. 7, 10 și 15 din avizul MAI. În acest context, reiterăm poziția MAI expusă anterior și solicităm ajustarea proiectului Hotărârii în conformitate cu propunerile înaintate (răspunsul anterior al MAI se anexează)
	Se ia act.
Se precizează că proiectul reflectă acceptarea și integrarea propunerilor acolo unde acestea au fost reținute ca pertinente și proporționale, iar afirmația că proiectul „nu a fost ajustat în conformitate cu obiecțiile formulate” nu poate fi susținută ca apreciere generală. 
În ceea ce privește exemplele invocate, se menționează că observația privind pct. 10 a fost remediată.

	Expertizare anticorupție și juridică

	Centrul Național Anticorupție

Nr. 06/2/2778 din 17 februarie 2026

Raportul de expertiză anticorupție
Nr. EHG26/11193 din 17 februarie 2026
	67. 
	Pct.5
5. În vederea atingerii scopului prevăzut la pct. 4, Comitetul consultativ exercită următoarele atribuții: 1. identifică și ierarhizează prioritățile naționale, conform criteriilor stabilite, în domeniul cooperării internaționale pentru dezvoltare și asistență umanitară;

Obiecții:
Utilizarea expresiei ”conform criteriilor stabilite”, atribuie caracter ambiguu normei, fapt care denotă întrunirea parțială a exigențelor de tehnică legislativă vizate de prevederile art.54 alin.(1) lit.a) al Legii nr. 100/2017. Omisiunea autorului de a indica expres autoritatea publică vizată de norma legală, inclusiv atunci când autoritatea este identificabilă din context, poate determina incertitudine la etapa implementării normei sub aspectul delimitării fără echivoc a subiectului responsabil de elaborarea și aprobarea criteriilor în speță și multiple riscuri aferente proceselor reglementate.

Recomandări:
Delimitarea clar și fără echivoc subiectului responsabil de elaborarea și aprobarea criteriilor în speță
	Se acceptă.
Sintagma „conform criteriilor stabilite” a fost exclusă.

	
	68. 
	Pct.7
7. Comitetul consultativ este constituit din 7 membri cu drept de vot deliberativ, după cum urmează: [...]

Recomandări:
Reglementarea duratei, numărului mandatelor ce pot fi exercitate consecutiv și rotației pe post
	Nu se acceptă. 
Nu se instituie durată/limită a mandatelor consecutive și rotație pe post, deoarece componența Comitetului rezultă din desemnări instituționale la nivel de secretar de stat și din mecanismul membrilor desemnați în funcție de prioritățile tematice, iar introducerea unor mandate-limită/rotații ar rigidiza nejustificat funcționarea unui organ consultativ și ar depăși cadrul de reglementare necesar pentru obiectul actului. Riscurile de integritate sunt acoperite prin regulile de conflict de interese și abținere de la dezbatere, consemnate în procesul-verbal, fără a transforma Regulamentul într-un regim de „recrutare” a funcționarilor, specific altor instrumente de resurse umane.

	
	69. 
	Pct.38
38. În cazul imposibilității atingerii consensului, decizia se adoptă cu votul majorității membrilor cu drept de vot prezenți. În caz de paritate de voturi, votul Președintelui este decisiv.

Recomandări:
Revizuirea normei prin prisma art.135 alin.(7) Cod administrativ nr 116/2018
	Se acceptă.
Proiectul a fost modificat, deciziile Comitetului urmând a fi luate prin consens.

	
	70. 
	Pct.49
49. Membrii Comitetului consultativ au obligația:
49.1. să acționeze în interes public, fără a urmări obținerea de avantaje necuvenite;
49.2. să păstreze confidențialitatea informațiilor care nu sunt destinate publicității;
49.3. să declare orice conflict de interese la începutul ședinței sau în momentul apariției acestuia.

Recomandări:
Reglementarea obligației de abținere de la dezbatere și vot, precum și obligația de a nu participa nemijlocit la deliberare, inclusiv prin retragerea din sală pe durata discutării chestiunii respective.
	Se acceptă. 
Proiectul a fost completat cu prevederi privind neparticiparea la dezbatere și retragerea din ședință a persoanelor aflate în conflict de interese (pct. 47-49 din varianta actuală), în conformitate cu Legea nr. 133/2016.

	
	71. 
	Concluzia expertizei
Potrivit notei de fundamentare, proiectul are drept scop alinierea cadrului intern de cooperare pentru dezvoltare la bunele practici europene, consolidând capacitatea statului de a formula și implementa politici coerente, predictibile și în concordanță cu angajamentele internaționale asumate. 
Autorul a prezentat Sinteza avizelor parvenite în cadrul procesului de consultare publică a proiectului de către autoritățile responsabile de implementarea prevederilor conținute în proiect/instituțiilor interesate, fapt ce denotă aspectul definitivat al acestuia și întrunirea condițiilor stabilite de prevederile art.28 al Legii nr.82/2017 - pentru efectuarea expertizei anticorupție. 
În procesul de promovare a proiectului, au fost respectate rigorile de asigurare a transparenței decizionale statuate de prevederile art.8 lit.a)-d) al Legii nr. 239-XVI din 13 noiembrie 2008 privind transparența în procesul decizional. Nota informativă a proiectului a fost structurată potrivit exigențelor de tehnică legislativă statuate de prevederile art.30 lit.a)-f) al Legii cu privire la actele normative nr.100 din 22 decembrie 2017. Analiza prevederilor propuse, denotă unele deficiențe ce pot condiționa disfuncționalități ale proceselor administrative reglementate și multiple riscuri de corupție aferente
- Delimitării subiectului responsabil de elaborarea și aprobarea criteriilor potrivit cărora vor fi identificate și ierarhizate prioritățile naționale; 
- insuficienței reglementării i) duratei, numărului mandatelor ce pot fi exercitate consecutiv și rotației pe post a membrilor Comitetului consultativ și ii) obligației de abținere de la dezbatere și vot, precum și obligația de a nu participa nemijlocit la deliberare, inclusiv prin retragerea din sală pe durata discutării chestiunii respective a membrilor Comitetului consultativ; 
- Transferul prerogativei de decizie finală către o singură persoană (Președintelui Comitetului) în cazul imposibilității atingerii consensului ("În caz de paritate de voturi, votul Președintelui este decisiv.").
Implementarea prevederilor propuse, poate contribui la realizarea interesului public vizat de proiect, fapt care nu este detrimentul interesului public general (în sensul prevăzut de prevederile Legii integrității nr.82 din 25 mai 2017) în condițiile revizuirii proiectului potrivit recomandărilor vizate de compartimentul III al prezentului raport.
	Se acceptă.

	Ministerul Justiției

Nr. 04/1-1972 din 24 februarie 2026
	72. 
	Potrivit notei de fundamentare, proiectul este elaborat în scopul executării Legii nr. 149/2025 cu privire la cooperarea internațională pentru dezvoltare și asistență umanitară, care prevede expres constituirea Comitetului consultativ în acest domeniu și necesitatea aprobării unui Regulament de organizare și funcționare a acestuia. 
Obiectivele urmărite prin elaborarea proiectului Regulamentului derivă din necesitatea consolidării cadrului instituțional și procedural al Republicii Moldova în domeniul cooperării internaționale pentru dezvoltare și asistență umanitară. 
La forma actuală a proiectului, sub aspect conceptual și al respectării normelor de tehnică legislativă, textul acestuia este susceptibil de îmbunătățiri.
Clauza de adoptare, după denumirea legii, se va completa cu sursa de publicare a actului normativ.
	Se acceptă.

	
	73. 
	La pct. 2 se va preciza organul pentru care urmează a fi desemnați membrii permanenți, deoarece textul nu indică în mod expres că desemnarea vizează Comitetul consultativ în domeniul cooperării internaționale pentru dezvoltare și asistență umanitară, menționat la pct. 1.
	Se acceptă.
Proiectul a fost modificat corespunzător.

	
	74. 
	La Regulament:
La pct. 2, se va revizui numerotarea subpunctelor conform art. 52 din Legea nr. 100/2017 cu privire la actele normative.
	Se acceptă.
Proiectul a fost modificat corespunzător.

	
	75. 
	La sbp. 5.6, formularea „stabilește pozițiile comune” poate ridica probleme dacă aceste poziții ar deveni obligatorii pentru instituții dincolo de cadrul cooperării.  În lipsa unei prevederi exprese în Legea nr. 149/2025 care să confere competență decizională, aceste poziții pot avea doar valoare politico-administrativă, nu juridic constrângătoare.
	Se acceptă.
Sintagma „stabilește pozițiile comune” a fost înlocuită cu sintagma „formulează observații și propuneri”.

	
	76. 
	La pct. 16, se va indica expres la care categorie de membri se referă 
reglementarea.
	Se acceptă.
Proiectul a fost modificat corespunzător.

	
	77. 
	Suplimentar, potrivit autorului, mandatul nu este fix în timp, ci dependent de durata unui program, ceea ce are implicații juridice importante, or, mandatul nu are o durată determinată explicit și este condiționat de evoluția unui act administrativ (Programul multianual). În practică, durata programului poate fi modificată sau prelungită. Totodată, Regulamentul nu precizează ce se întâmplă dacă Programul încetează prematur sau dacă un program nou înlocuiește programul anterior. Aceasta poate genera lacune procedurale și contestări ale reprezentării instituționale.
Astfel, se recomandă stabilirea unui termen clar și determinabil pentru mandatul membrilor, precum și a unui mecanism explicit pentru încheierea mandatului în cazul modificării sau înlocuirii Programului.
	Se acceptă.
Proiectul a fost modificat corespunzător.

	
	78. 
	La pct. 17 și 47, se vor revizui referințele, deoarece sunt menționate eronat.
	Se acceptă.
Proiectul a fost modificat corespunzător.

	
	79. 
	La pct. 21, nu poate fi reținută limitarea, exprimată prin acordul prealabil al Președintelui, pentru participarea la ședințele Comitetului consultativ, de vreme ce dreptul de a participa la ședințele Comitetului consultativ, în calitate de invitați, este conferit necondiționat de norma legală prevăzută de art. 7 alin. (2) din Legea nr. 149/2025.
	Se acceptă.
Proiectul a fost modificat corespunzător.

	
	80. 
	Pct. 38 prevede că, în cazul imposibilității atingerii consensului, decizia se adoptă cu votul majorității membrilor cu drept de vot prezenți, iar „în caz de paritate de voturi, votul Președintelui este decisiv”.
Se constată că această prevedere instituie o situație în care votul Președintelui prevalează asupra votului celorlalți membri, ceea ce contravine principiului egalității membrilor în cadrul unui organ colegial și echilibrului interinstituțional. Fiind un organ colegial, toți membrii cu drept de vot trebuie să beneficieze de un statut juridic egal, inclusiv sub aspectul ponderii votului exprimat. 
Acordarea unui vot decisiv Președintelui echivalează cu instituirea unei ponderi superioare a votului acestuia, afectând principiul egalității votului.
	Se acceptă.
Proiectul a fost modificat corespunzător, iar deciziile urmează a fi luate prin consens.

	
	81. 
	La pct. 42 se prevede că procesul-verbal „se transmite spre informare membrilor titulari”. Formularea utilizată este lipsită de claritate, întrucât noțiunea de „membri titulari” nu este definită în cuprinsul Regulamentului și nu rezultă în mod expres din alte dispoziții ale acestuia. 
În lipsa unei delimitări clare între „membri titulari”, „membri permanenți”, ori alte eventuale categorii de membri, norma este susceptibilă de interpretări divergente. Nu este clar dacă prin „membri titulari” se înțeleg membrii permanenți ai Comitetului, indiferent de prezența lor la ședință, sau doar membrii permanenți care au participat la ședință. 
Această imprecizie afectează claritatea și previzibilitatea reglementării și poate genera dificultăți în aplicare, în special sub aspectul comunicării oficiale și al asumării responsabilităților instituționale. În vederea asigurării rigurozității juridice, se impune reformularea textului astfel încât destinatarii procesului-verbal să fie indicați în mod clar și neechivoc.
	Se acceptă.
Proiectul a fost modificat corespunzător.

	
	82. 
	La pct. 43, caracterul „obligatoriu” al procesului-verbal pentru instituțiile reprezentate urmează a fi revizuit, or, Comitetul este organ consultativ, nu are personalitate juridică și nici competență decizională executivă, iar avizele sale sunt „consultative”. În acest context, un organ consultativ nu poate impune obligații juridice altor autorități fără temei legal expres.
	Se acceptă.
Proiectul a fost modificat corespunzător.

	
	83. 
	La pct. 46, norma conferă o marjă largă de apreciere discreționară, deoarece nu se definește noțiunea „criză” sau „urgență umanitară”. Astfel, în scopul eliminării caracterului interpretabil al normei, se vor defini expres noțiunile vizate sau se va face referința la legislația care reglementează situațiile de criză și urgență.
	Se acceptă.
Proiectul a fost modificat corespunzător.

	
	84. 
	Reglementările capitolului VI sunt incomplete, pentru că normele capitolului nu stabilesc persoana sau entitatea căreia urmează a fi declarat conflictul de interese, situațiile în care acestea pot fi constatate ca atare și consecințele pentru nedeclarare. În acest context, capitolul urmează a fi completat cu reglementări exprese și/sau referințe la legislația relevantă.
	Se acceptă. 
Capitolul VI a fost completat prin introducerea trimiterii la normele de răspundere din legislația specială.




	
	
	



	
	
	



